Den klassiske form for brændekløvning sker med en økse. Det er nemmest at kløve frisk fældet træ. Det kan kræve lidt øvelse at mestre kunsten helt, men hvis du følger disse trin, skal du nok få det lært: Placér brændestykket på højkant på huggeblokken. Stil dig med god afstand mellem benene. Sving øksen op over hovedhøjde og hold armene strakt, mens du svinger øksen mod træet. Slaget skal have god fart. Bøj eventuelt lidt i knæene, lige inden du rammer.